Latvieši vienmēr augstā godā turējuši aizgājēju piemiņu, līdz ar to ļoti svarīga ir bijusi un vienmēr būs kapu kultūra ar apstādījumiem. Kapu vietas regulāri tiek aprūpētas un apstādītas ar dažādiem augiem, turklāt ne reizi vien dzirdēts no ārzemniekiem, ka pie mums kapi nereti līdzinās skaistiem dārziem un parkiem.
Ar kapsētas sakopšanu un piemiņas saglabāšanu mēs godinām savus zemes klēpī guldītos tuviniekus. Ne vienmēr dzīvē tuviniekiem ir iespēja savu piederīgo kapu vietas apkopt tik bieži, cik viņi vēlētos. Gadās, ka pirmos darbus cilvēki emocionāli nespēj veikt paši. Daudziem cilvēkiem pietrūkst laika vai iemaņu, nepieciešamo darba rīku, transporta un izpratnes kā reāli darbs veicams. Bieži nav skaidrs, cik daudz vajadzēs smiltis vai melnzemi. Nepieciešamo apjomu sarežģīti iegādāties un atvest. Ja ir vairāki tuvi radinieki, dzimtai dažkārt vieglāk vērsties pie speciālista, nekā izlemt, kuram no pašu vidus uzņemties lielākas rūpes un atbildību.
Piedāvājam uzkopt kapavietas Jūsu prombūtnes laikā. Pēc vajadzības stādām augus, mazgājam pieminekļus, nomainām smilšu vai granīta šķembu klājumu. Ar cilvēkiem, kas atrodas ārzemēs vai ir kādi citi apgrūtinājumi, lai sakoptu tuvinieku atdusas vietas, slēdzam līgumu sezonālai kapa vietu apkopšanai, kas ir no 1. maija līdz 1.novembrim. Ja tuviniekam ir vēlme nolikt svaigas puķes vai svecīti īpašajos notikumos: bēru gada diena, aizgājēja dzimšanas vai vārda diena, kapu svētki, svecīšu vakars, Jāņi vai kāda Jums cita nozīmīga atceres diena. Par padarīto darbu nosūtam katras sakopšanas reizes foto attēlu.
Publicēts 03. mar 2020.